George Weah

George Tawlon Manneh Oppong Ousman Weah (sündinud 1. oktoobril 1966 Monrovias) on Libeeria president 22. jaanuarist 2018 kuni 22. jaanuarini 2024 ja endine jalgpallur. 

Weah mängis Inglismaa, Itaalia ja Prantsusmaa klubides. Ta valiti 1995. aastal Aafrika, Euroopa ja maailma parimaks jalgpalluriks. Weah on ainus maailma parimaks valitud jalgpallur, kes ei kvalifitseerunud maailmameistrivõistlustele.

2005. aastal kaotas ta Libeeria presidendivalimistel Ellen Johnson-Sirleafile. 2017. aasta valimistel valiti ta Libeeria presidendiks ja astus ametisse 22. jaanuaril 2018.Liberia’s election threatens its fragile stability Financial Times, 8 April 2016Weah maintains lead in Liberia election's early results ABC News, 10 October 2017Liberia: George Weah sworn in as president

Isiklikku
George Weah on sündinud ja kasvanud Clara linnas, mis asub Libeeria kaguosas ja on üks selle riigi vaesemaid piirkondi. Ta kuulub kruude hulka. Enne jalgpalluriks saamist töötas ta Libeeria telekommunikatsioonikeskuses tehnikuna. 

Ta on abielus jamaicalase Clar Weahiga, neil on kolm last: George Jr., Tita ja Timothy.

Jalgpallurikarjäär
Karjääri alguses, 1988, mängis ta Prantsuse klubis AS Monaco. 1991 aitas ta oma meeskonna Prantsuse karika võiduni. Järgmisel aastal mängis Weah Paris Saint-Germain FC-s, millega ta võitis Ligue 1. 1995–1999 mängis ta Serie A klubis AC Milan. 1996 ja 1999 tuli Serie A võit. AC Milanis mängis ta 114 mängu ja lõi 60 väravat. Järgnevatel aastatel mängis ta Inglismaa klubides, Chelsea FC, Manchester City ja Prantsuse klubis Marseille Olympique erilist edu saavutamata.

Kuigi klubikarjäär oli edukas, ei pääsenud ta Libeeria jalgpallikoondisega MM-ile. Koondises mängis ta 60 mängu ja lõi 22 väravat.

Aastatel 1989, 1994 ja 1995 valiti ta Aafrika parimaks jalgpalluriks. Veidi hiljem valiti ta juba Aafrika sajandi jalgpalluriks. Aastal 1995 sai ta esimese aafriklasena Euroopa aasta jalgpalluriks.

1996. aastal sai Weah portugallase Jorge Costa löömise eest kuuemängulise keelu. Sellest hoolimata anti talle samal aastal FIFA ausa mängu auhind.

Poliitika
Jalgpallurikarjääri jooksul eitas Weah, et läheb poliitikasse. Siiski astus ta sinna 2004. aastal. George Weahi partei "Demokraatlike kongressi muutuste eest" on üks uutest Libeeria poliitilisel areenil. Ta tahab viia presidendi ametiaja kuuelt aastalt neljale. 2005. aastal võttis ta osa Libeeria presidendivalimistest ning kaotas teises voorus Ellen Johnson-Sirleafile, kellest sai esimene naispresident Aafrikas.

 Viited 

Välislingid

 George Weahi profiil ja statistika – www.liberiansoccer.com
 "Libeeria uus president lubas muuta "rassistlikku" põhiseadust" ERR, 31. jaanuar 2018

Kategooria:Libeeria presidendid
Kategooria:Libeeria sportlased
Kategooria:Jalgpallurid
Kategooria:FIFA 100
Kategooria:AS Monaco FC jalgpallurid
Kategooria:Paris Saint-Germaini jalgpallurid
Kategooria:AC Milani mängijad
Kategooria:Chelsea FC mängijad
Kategooria:Manchester City mängijad
Kategooria:Marseille Olympique'i jalgpallurid
Kategooria:Sündinud 1966